**Proces verbal**

**al sedintei extraordinare a Consiliului Judetean Vrancea**

**din data de 29 octombrie 2021**

In data de 29 octombrie 2021, la sediul Consiliului Judetean Vrancea din Focsani, b-dul Dimitrie Cantemir nr. 1, a avut loc sedinta extraordinara a Consiliului Judetean Vrancea. Lucrarile sedintei au fost conduse de presedintele Consiliului Judetean Vrancea domnul Cătălin Toma.

**Președintele Consiliului Județean Vrancea, domnul Cătălin Toma,** a deschis sedinta extraordinară din 29 octombrie 2021, convocată de îndată prin Dispozitia nr. 341 din 28 octombrie 2021, cu îndeplinirea procedurilor legale în materie.

Locul sedintei a fost sediul consiliului judetean, cu prezenta on-line a alesilor judeteni, fara public, caracterul public al acesteia fiind asigurat prin publicarea minutei imediat dupa sedinta si prin transmiterea dezbaterilor online.

Cvorumul necesar pentru ca sedinta sa fie legal constituita a fost întrunit în urma apelului nominal, prezenti fiind 30 de consilieri judeteni din 32, absenti fiind domnul Marin Laurentiu si domnul Atarcicov Adrian.

A precizat ca prevederile codului administrativ permit convocarea într-un termen mai scurt a consiliului judetean decat cel prevazut pentru sedintele odinare sau extraordinare, in caz de urgenta pentru rezolvarea intereselor comunitatii care intra in sfera de competenta a consiliului judetean, mai exact, în sedinta extraordinara convocata de îndata.

Președintele Consiliului Județean Vrancea a mentionat ca urgenta convocarii sedintei a fost data de faptul ca data de 08 noiembrie a.c. reprezinta termenul limita de încarcare pe platforma digitala a Programului National de Investitii ”Anghel Saligny”, a cererilor de finantare pentru obiectivele de investitii. De asemenea a precizat ca s-a avut în vedere ca se estimeaza depunerea unui numar foarte mare de proiecte care ar putea depasi suma alocata prin acest program iar unul dintre criteriile aplicabile in acest gen de finantare este ”primul venit primul servit”.Totodata documentatiile care stau la baza cererilor de finantare au fost definitivate de proiectanti în aceasta sapatamana.

**Președintele Consiliului Județean Vrancea, domnul Cătălin Toma,** **a prezentat ordinea de zi a şedinţei extraordinare, pe care au fost inscrise urmatoarele proiecte de hotarare:**

**1** . „Aprobarea cererii de finanţare și a devizului general estimativ pentru obiectivul de investiție „Modernizare infrastructură rutieră de drum județean DJ 205 H dintre localitățile Domneşti Târg - Domneşti Sat – Pufeşti - Ciorani – Călimaneşti – Pădureni - E85(DN2), judeţul Vrancea”, în vederea includerii la finanţare prin Programul Național de Investiţii "Anghel Saligny"

**2.** „Aprobarea cererii de finanţare și a devizului general estimativ pentru obiectivul de investiție ,,Modernizare infrastructura rutiera de drum județean DJ 205 E dintre localitățile limita de judet Galati-Ciuslea-Rachitosu-E85(DN2)” judeţul Vrancea, în vederea includerii la finanţare prin Programul Național de Investiţii "Anghel Saligny"

**3.** „Aprobarea cererii de finanțare și a devizului general estimativ pentru obiectivul de investiție „Modernizare infrastructură rutieră de drum județean 205P dintre localitățile Ivăncești – Făurei, Precistanu - Balta Raței - Mircești si DJ 204 D – Mandresti – DN 23”, județul Vrancea, în vederea includerii la finanțare prin Programul Național de Investiții "Anghel Saligny"

**4.** „Aprobarea cererii de finanţare și a devizului general estimativ pentru obiectivul de investiție „Modernizare infrastructura rutiera de drum judetean 204P dintre localitatile - Gugesti - Dragosloveni - Gura Calitei - Dealul Lung” judeţul Vrancea, în vederea includerii la finanţare prin Programul Național de Investiţii "Anghel Saligny"

**5.** „ Aprobarea cererii de finanţare și a devizului general estimativ pentru obiectivul de investiție „Reabilitare pod din beton armat pe DJ 205D, peste pârâul Năruja, comuna Năruja, km.7+800”, în vederea includerii la finanţare prin Programul Național de Investiţii "Anghel Saligny"

**6.** „Aprobarea cererii de finanţare și a devizului general estimativ pentru obiectivul de investiție „Modernizare DJ 204 D, sector Suraia – Vulturu km. 17+850 – km. 26+000, L=8,15 km., LOT I, sector Maluri – Maluri, km. 35+600 – km. 37+000, L=1,40 km., LOT II” judeţul Vrancea, în vederea includerii la finanţare prin Programul Național de Investiţii "Anghel Saligny"

**7.** „Aprobarea cererii de finanţare și a devizului general estimativ pentru obiectivul de investiție „Modernizare infrastructură rutieră de drum județean 204G pe sectoarele Răduleşti-Bilieşti, km.2+200 – km.4+500, L=2,30 km., Suraia-Boţârlău, km.13+200-km.17+700 L=4,50 km. şi în intravilanul satului Boţârlău km.18+350-km. 19+900, L=1,55 km., Lt=8,35 km.”, în vederea includerii la finanţare prin Programul Național de Investiţii "Anghel Saligny"

**8.** „Actualizarea devizului general și a indicatorilor tehnico-economici pentru obiectivul de investiții “Dotare imobil Secția Pneumoftiziologie din cadrul Spitalului Județean de Urgență "Sfântul Pantelimon" Focșani cu lift exterior de targă”

**9.** „Neexercitarea dreptului de preempţiune la vânzarea imobilului monument istoric “Școala Comercială”, cod LMI VN-II-m-B-06412, din Municipiul Focşani, str. Cotești, nr. 17 aflat în proprietatea S.C. DIVERSIS S.A.”

**10.** „Rectificarea poziției 145 din anexa inventarului bunurilor aflate în domeniul public al județului Vrancea - Sistem alimentare cu apă Ciorăști, în sensul îndreptării erorii materiale legate de rețea distribuție Salcia Veche”

**Președintele Consiliului Județean Vrancea, domnul Cătălin Toma** a anuntat ca a retras proiectul înscris pe ordinea de zi la punctul nr. 7, deoarece, în cursul zilei, prestatorul de servicii de proiectare va face o reverificare în teren cu privire la lungimile de drum care trebuie modernizate. Totodata a anuntat ca se va convoca o sedinta de îndată pentru aprobarea proiectului retras pentru ca acesta sa se poata depune, în termen, în vederea finantarii în cadrul Programului Național de Investiţii "Anghel Saligny".

**Domnul consilier judetean Marin Vasile** a solicitat inițiatorului scoaterea de pe ordinea de zi a proiectelor de hotarari înscrise la nr. 9 si nr. 10, întrucat cele doua proiecte nu sunt determinate de vreo fortă majoră si maximă urgentă așa cum prevede art. 179 alin. 3 din Codul Adminstrativ. Totodată a adăugat că cele două condiții prevazute de lege trebuie îndeplinite cumulativ.

**Secretarul general al judetului, doamna Raluca Dan** a precizat ca, potrivit art. 134 din Codul Administrativ, convocarea consiliului judetean în sedinta extraordinara nu presupune îndeplinirea cumulativ a conditiilor de forta majora si de maxima urgenta, ci doar a uneia dintre ele. In documentul de justificare al proiectului de hotarâre înscris la punctul nr. 10 urgenta a fost fundamentată. De asemenea, a mentionat că urgenta e dată de faptul ca începând cu 01 noiembrie ar trebui sa înceapă facturarea consumatorilor locali de catre operatorul local. Pentru ca procesul - verbal de predare primire să fie semnat de catre presedintele consiliului judetean trebuie facută o rectificare. În documentatia Consiliului Judetean s-a strecurat o greseala asumată, în loc de 3,8 km de retea s-a trecut 7,8 km de retea. In ceea ce priveste proiectul de hotarare cu privire la preemptiune, doamna secretar general al judetului a mentionat că preemptorul, Consiliul Judetean, îsi exercita dreptul de preemptiune, în termen de 15 zile. Documentul a fost depus pe 25 octombrie iar la sfârsitul lunii se îndeplinesc cele 15 zile. Totodata a precizat ca în registrul secretarului general al judetului nu este înscris niciun proiect de hotarare care sa justifice convocarea consiliului judetean, în sedinta extraordinara, săptămâna următoare, documentele înscrise la secretarul general al judetului urmând sa fie supuse votului consilierilor abia la sfârsitul lunii noiembrie ceea ce ar însemna depășirea termenului de 15 zile. A adăugat ca propunerea este de refuzare a ofertei de vanzare, dar în cazul în care se decide achizitionarea imobilului, atunci tot în timp de 15 zile trebuie parcurși o serie de pasi administrativi. A explicat că documentul a fost introdus pe ordinea de zi pentru a nu mai convoca o alta ședintă extraordinară doar pentru proiectul în cauză, interesul public fiind acoperit.

**Domnul consilier judetean Guguianu Constantin** asolicitat fie ca în plenul consiliului judetean consilierii judeteni sa fie prezenti în fizic, mai des, fie ca ședintele Consiliului Judetean Vrancea sa se desfasoare în sistem mixt.

**Președintele Consiliului Județean Vrancea, domnul Cătălin Toma** a făcut precizarea ca organizarea sedintelor mixte nu e posibilă, nefiind legală.

A supus la vot ordinea de zi a sedintei fara proiectul de hotarare înscris la punctul nr.7, aceasta fiind aprobata cu unanimitate de voturi.

**Presedintele Consiliului Judetean Vrancea, domnul Catalin Toma,** a mentionat ca au fost îndeplinite toate procedurile impuse de Codul Administrativ, proiectele înscrise pe ordinea de zi fiind insotite atat de rapoartele compartimentelor de specialitate, cat si de avizele comisiei de specialitate, transmise prin posta electronica. A reamintit consilierilor judeteni ca, in situatia în care se afla în conflict de interese, acestia au obligaţia de a nu participa la adoptarea proiectului de hotarare în cauza si de a anunta acest fapt la începutul sedintei pentru a se consemna în procesul-verbal.

**S-a trecut la dezbaterea proiectelor de hotarare.**

**La punctul 1** proiectul privind „Aprobarea cererii de finanţare și a devizului general estimativ pentru obiectivul de investiție „Modernizare infrastructură rutieră de drum județean DJ 205 H dintre localitățile Domneşti Târg - Domneşti Sat – Pufeşti - Ciorani – Călimaneşti – Pădureni - E85(DN2), judeţul Vrancea”, în vederea includerii la finanţare prin Programul Național de Investiţii "Anghel Saligny"*.*

**Domnul consilier judetean Cristian Danut** a întrebat daca în documentatia tehnica a drumurilor judeteneau fost prevazute si platforme de cântărire, potrivit solicitarii facute de dumnealui în cadrul sedintelor trecute.

**Presedintele Consiliului Judetean Vrancea, domnul Catalin Toma,** a mentionat ca atât functionarii consiliului judetean, cat si proiectantul au avut în vedere ca în Nota Conceptuala a proiectelor de hotarari sa fie prevazută montarea platformelor de cântărire.

**Fiind supus votului,** **proiectul de hotarare a fost adoptat in unanimitate.**

**La punctul 2** proiectul privind,,Aprobarea cererii de finanţare și a devizului general estimativ pentru obiectivul de investiție ,,Modernizare infrastructura rutiera de drum județean DJ 205 E dintre localitățile limita de judet Galati-Ciuslea-Rachitosu-E85(DN2)” judeţul Vrancea, în vederea includerii la finanţare prin Programul Național de Investiţii "Anghel Saligny ”.

**Fiind supus votului,** **proiectul de hotarare a fost adoptat in unanimitate.**

**La punctul 3** proiectul privind,,Aprobarea cererii de finanțare și a devizului general estimativ pentru obiectivul de investiție „Modernizare infrastructură rutieră de drum județean 205P dintre localitățile Ivăncești – Făurei, Precistanu - Balta Raței - Mircești si DJ 204 D – Mandresti – DN 23”, județul Vrancea, în vederea includerii la finanțare prin Programul Național de Investiții "Anghel Saligny”.

**Fiind supus votului,** **proiectul de hotarare a fost adoptat in unanimitate.**

**La punctul 4** proiectul privind,,Aprobarea cererii de finanţare și a devizului general estimativ pentru obiectivul de investiție „Modernizare infrastructura rutiera de drum judetean 204P dintre localitatile - Gugesti - Dragosloveni - Gura Calitei - Dealul Lung” judeţul Vrancea, în vederea includerii la finanţare prin Programul Național de Investiţii "Anghel Saligny”.

**Domnul consiler judetean Cristian Danut** a întrebat daca finantarea drumului judetean 204 P va avea aceeasi soarta pe care a avut-o în timpul guvernarii lui Ludovic Orban, când finantarea a fost respinsă.

**Presedintele Consiliului Judetean Vrancea, domnul Catalin Toma** arăspuns că în guvernele viitoare va gasi tot sprijinul ca drumul judetean 204P sa fie modernizat.

**Fiind supus votului,** **proiectul de hotarare a fost adoptat in unanimitate.**

**La punctul 5** proiectul privind ,,Aprobarea cererii de finanţare și a devizului general estimativ pentru obiectivul de investiție „Reabilitare pod din beton armat pe DJ 205D, peste pârâul Năruja, comuna Năruja, km.7+800”, în vederea includerii la finanţare prin Programul Național de Investiţii "Anghel Saligny”.

**Fiind supus votului,** **proiectul de hotarare a fost adoptat in unanimitate.**

**La punctul 6** proiectul privind ,,Aprobarea cererii de finanţare și a devizului general estimativ pentru obiectivul de investiție „Modernizare DJ 204 D, sector Suraia – Vulturu km. 17+850 – km. 26+000, L=8,15 km., LOT I, sector Maluri – Maluri, km. 35+600 – km. 37+000, L=1,40 km., LOT II” judeţul Vrancea, în vederea includerii la finanţare prin Programul Național de Investiţii "Anghel Saligny”.

**In timpul acesta s-a conectat pe platforma on-line si domnul consilier judetean Atarcicov Adrian, fiind astfel prezenti 31 de consilieri judeteni.**

**Fiind supus votului,** **proiectul de hotarare a fost adoptat in unanimitate.**

**La punctul 7** proiectul privind ,,Actualizarea devizului general și a indicatorilor tehnico-economici pentru obiectivul de investiții “Dotare imobil Secția Pneumoftiziologie din cadrul Spitalului Județean de Urgență "Sfântul Pantelimon" Focșani cu lift exterior de targă”.

**Fiind supus votului,** **proiectul de hotarare a fost adoptat in unanimitate.**

**La punctul 8** proiectul privind ,,Neexercitarea dreptului de preemţiune la vânzarea imobilului monument istoric “Școala Comercială”, cod LMI VN-II-m-B-06412, din Municipiul Focşani, str. Cotești, nr. 17 aflat în proprietatea S.C. DIVERSIS S.A”.

**Domnul consilier judetean Marin Vasile** a precizatcă nu s-au respectat prevederile art. 4 punctul 4 din Legea nr.422 din 2001 privind protejarea monumentelor istorice, întrucat conform informatiile publice de pe portalul Tribunalului Vrancea, în dosarul 847/91/2016, tranzactia de vanzare cumparare a început anterior procedurii de exercitare a preemptiunii pentru imobilul în cauza, licitatia si atribuirea imobilului având loc la 8 octombrie. A adăugat că grupul consilierilor PSD nu poate fi parte a îndeplinirii viciate a conditiilor de cumparare a imobilului, chiar daca consiliul judetean nu are un interes în achizitionarea imobilului. Forta majora si extrema urgenta nu e data de o persoana care cumpara. Totodată a precizat faptul ca, în conditiile în care proiectul va fi votat, acesta sa fie comunicat grupului PSD care va începe demersurile pentru anularea hotărârii si sanctionarea celor vinovati de încalcarea legii pentru sprijinirea unor persoane juridice de a dobandi imobilul în cauză.

**Domnul consilier judetean Raducanu Catalin** a întrebat colegii din comisia juridica care au dat aviz favorabil care au fost motivele pentru care au crezut de cuviinta ca proiectul sa fie supus dezbaterii consiliului judetean.

**Presedintele Consiliului Judetean Vrancea, domnul Catalin Toma** a atras atenția că avizul comisiei juridice e nevaforabil.

**Secretarul general al judetului, doamna Raluca Dan,** a mentionat ca avizul nefavorabil a fost comunicat consilierilor judeteni înainte de sedinta, iar includerea proiectului pe ordinea de zi nu împieteaza cu nimic urgenta sedintei, atata timp cât celelalte proiecte îsi justifica urgenta si nu atrage nelegalitatea proiectului de hotarare. A subliniat faptul ca Legea 422/2001 e o norma specială, norma generala fiind Codul Civil. A dat citire art.1733 alin. 2 din Codul Civil care stipulează ,,Clauzele contractului încheiat cu terţul având drept scop să împiedice exercitarea dreptului de preempţiune nu produc efecte faţă de preemptor”. A specificat faptul ca preemțiunea este dreptul titularului dreptului de preemptiune stabilit de legiuitor de a cumpara cu preferinta un bun. Acesta nu se inscrie la licitatie si are un drept de întietate pe care trebuie sa îl exercite în 15 zile de la notificare. De asemenea, a facut referire la articolele 1730-1736 din Codul Civil ce stabilesc procedura cu privire la situatia în care vanzatorul vinde unui terț un bun care face obiectul dreptului de preemptiune si ulterior notifica pe preemptor cu privire la aceasta situatie. A explicat că, în momentul în care preemptorul decide sa respinga oferta de vanzare, contractul de vanzare cumparare încheiat între vanzator si tert va fi înaintat notarului însoțit de documentul de neexercitare, iar în cazul în care preemptorul decide sa cumpere bunul, contractul de adjudecare dintre cei doi se desfiinteaza retroactiv. Vânzătorul e obligat să anunțe terțul despre situatia creată si raspunde pentru evicțiune doar în fata terțului. Daca bunul imobil a fost vandut la o licitatie publica, vanzarea nu împieteaza cu nimic proiectul de hotarare prezentat. A precizat că propunerea de oportunitate a apartinut aparatului de specialitate. In anii trecuti a mai fost exercitat dreptul de preemptiune, iar oferta de cumparare a imobilului prezentat a fost respinsă.

Referitor la legalitatea unui act administrativ cum e dreptul de neexercitare a dreptului de preemptiune, doamna secretar general al judetului, Raluca Dana mentionat că a verificat daca bunul imobil exista, daca cel care vrea sa vânda are calitatea de proprietar si dacă Ministerul Culturii, prin Directia de specialitate, si-a exercitat anterior autoritatii locale, dreptul de preemptiune. În baza verificării celor trei documente, aparatul de specialitate al Consiliului Judetean Vrancea a propus autoritatii deliberative achizitionarea sau nu a imobilului. A reiterat faptul că, în cazul în care se decide achizitionarea, e nevoie ca în termen de 15 zile sa se faca o serie de demersuri administrative. De asemenea, a reamintit că orice document încheiat între vanzator si un terț cumparator nu are efect juridic asupra actului administrativ si al dreptului de preemptiune pe care autoritatea judeteana îl exercită.

**Domnul consilier judetean Marin Vasile** a precizat că articolul 5 din Legea nr.422/2001 prevede că intenția vânzătorului trebuie notificată preemptorului, fapt care nu s-a întâmplat. De asemenea, a mentionat ca nu are sens emiterea unui act administrativ în condițiile în care consiliul judetean nu e interesat sa achizitioneze imobilul iar termenul de 15 zile ar fi curs de la sine si astfel se putea iesi din situația creată.

**Presedintele Consiliului Judetean Vrancea, domnul Catalin Toma** a dorit să sublinieze ca emiterea unui act administrativ are sens avand în vedere exercitarea dreptului de preemțiune.

**Domnul consilier judetean Raducanu Catalin** a făcut precizarea că va vota împotrivă, că nu va certifica prin votul sau o vânzare aproape ilegală.

**Presedintele Consiliului Judetean Vrancea, domnul Catalin Toma** a mentionat ca nimeni nu îsi permite sa faca vreo nelegalitate.

**Doamna secretar general al judetului, Raluca Dan** a reiterat faptul ca prin neexercitarea dreptului de preemptiune nu se gireaza nicio vanzare. In Codul Civil se stipuleaza clar ca se poate vinde un monument istoric înainte de notificarea preemptorului sub conditia suspsensiva de neexercitare a dreptului de preemptiune de catre preemptor. Cel care a achizitionat si-a asumat riscul ca preemptorul sa cumpere si atunci el nu mai poate sa achizitioneze bunul pentru care a licitat. Un act notarial se poate încheia doar în prezenta exercitarii dereptului de preemptiune, altfel e nul de drept.

**Domnul consilier judetean Balan Doru- Geany** a precizat ca explicatiile oferite de catre doamna secretar general al judetului sunt corecte. A mai adăugat si faptul că, daca aparatul de specialitate nu ar fi facut demersuri cu privire la initierea proiectului de hotarare, exista riscul ca secretarul general al judetului sa fie tras la raspundere ca nu a adus la cunostinta publica intentia vanzatorului. Totodata a mentionat că va vota -împotrivă, alături de colegii din PSD, întrucât vânzatorul si cumparatorul au fost de rea credinta si nu au notificat consiliul judetean cu privire la relatia lor contractuală, desi aceasta nu afectează decizia deliberativului judetean.

**Vicepresedintele Consiliului Judetean, domnul Marian Oprisan** a precizat că forța majoră si de maximă urgentă e dată de faptul că cel care a cumparat e membru marcant al PNL si ca, din dorinta de a ajuta camarila de partid în achizitionarea imobilului în cauză, au fost încălcate doua legi si legislativul consiliului judetean a fost angrenat într-o ilegalitate. Si-a exprimat intenția de a demara demersurile legale pentru anularea hotararii de consiliu judetean, daca proiectul va fi adoptat.

**Presedintele Consiliului Judetean Vrancea, domnul Catalin Toma** a menționat că o hotărâre nu poate fi atacată de către consilierii judeteni.

**Domnul consilier judetean, Guguianu Constantin** a întrebat care e motivul pentru care consiliul judetean nu si-a exprimat intenția de a achizitiona imobilul. Totodată a spus că s-ar putea lua în calcul și exercitarea dreptului de preemptiune, în sensul achiziționării imobilului, pentru ca e nevoie de școli în judetul Vrancea.

**Domnul consilier judetean Raducanu Catalin** a propus transformarea imobilului într- o școala de viticultura.

**Presedintele Consiliului Judetean Vrancea, domnul Catalin Toma** a explicat de ce imobilul fostei Scoli Comerciale nu poate fi cumpărat, întrucât e nevoie de expertiză si de câteva milioane de euro pentru refacerea clădirii.

**Domnul consilier judetean Guguianu Constantin** nu a solicitat supunerea la vot a propunerii de cumpărare.

**Fiind supus votului,** **proiectul de hotarare a fost adoptat cu 18 voturi „pentru”** (Toma Catalin, Alexe Vasile, Bălosu Cristinel, Crețu Adrian-Vasile, Cel Mare Ionel, Caraba Ionel, Epure Ion, Lepadatu Mihaita, Lazar Dorel, Marchitan Gabriela-Daniela, Matei Claudiu, Nedelcu Florin, Săpunaru Dorina, Stroie Gheorghe, Toader Constantin, Vasilache Florin Jan, Vraciu Dorina, Zamfirescu Valerică) **si 14 voturi “ împotrivă”** (Atarcicov Adrian, Marian Oprișan, Blîndu Nicușor, Balan Doru Geany, Cristian Dănuț, Ghețu Cătălin, Guguianu Constantin, Marin Vasile, Micu Ioan, Melinte Vasile, Munteanu Ludmila Gianina, Onia Cristian, Răducanu Aurelian-Cătălin, Tarlungeanu Adelina Petronela).

**La punctul 9** proiectul privind ,,Rectificarea poziției 145 din anexa inventarului bunurilor aflate în domeniul public al județului Vrancea - Sistem alimentare cu apă Ciorăști, în sensul îndreptării erorii materiale legate de rețea distribuție Salcia Veche”.

**Fiind supus votului,** **proiectul de hotarare a fost adoptat în unanimitate.**

**Presedintele Consiliului Judetean Vrancea, domnul Catalin Toma** a revenit la proiectul de hotărâre înscris pe ordinea de zi la punctul nr.6 întrucât titlul obiectivului de investiții a fost lecturat greșit.

**Proiectul de hotarare a fost supus, din nou, votului fiind adoptat în unanimitate.**

Epuizându-se punctele înscrise pe ordinea de zi, președintele consiliului judetean a declarat închise lucrările şedinţei extraordinare a Consiliului Judetean Vrancea din 29 octombrie 2021.

**Preşedintele**

**Consiliului Judeţean Vrancea**

**Cătălin TOMA**

 **Secretar general al județului**

 **Raluca Dan**